Diari Oficial de la Generalitat Valenciana


Sumari del DOGV 4398, del 13-12-2002 (2002/13019)

Notificació a Pedro Gómez Vidal i Cristina Villena Luna. Expedient número R-49/2002.
------------------------------------------------------------------------------------

### Dades del document

Número de DOGV
:   4398

Data del DOGV
:   13-12-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/13929


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Pedro Gómez Vidal i Cristina Villena Luna. Expedient número R-49/2002. [2002/M13598]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar a Pedro Gómez Vidal i Cristina Villena Luna, plaça del Cholet, 4-1r-B (esc. dta.) 03813 Dénia, la resolució del recurs d'alçada amb el número de referència interna R-49/2002.
  
Resolució
  
Examinat el recurs d'alçada presentat per Pedro Gómez Vidal i Cristina Villena Luna, contra la resolució del Servici Territorial d'Arquitectura i Habitatge d'Alacant, en l'expedient per sol·licitud per al reconeixement de subvencions de la Generalitat Valenciana SP-2815/1999 (03/1G/0193/1997/63).
  
Antecedents de fet
  
1. Pedro Gómez Vidal i Cristina Villena Luna, adquirents d'un habitatge de protecció oficial de règim general per mitjà de contracte de compravenda de data 31 de maig de 1999, van presentar en el Servici Territorial d'Arquitectura i Habitatge d'Alacant el dia 13 de juliol de 1999 sol·licitud de visat i finançament qualificat per a l'adquisició del mencionat habitatge.
  
2. A la vista de l'expedient, el cap del Servici Territorial, amb data 20 de setembre de 1999, dicta resolució de concessió de visat i subsidiació del préstec qualificat, en virtut de la qual concedix a la part sol·licitant un tipus d'interés inicial del 7,5%.
  
3. Amb data 1 de desembre de 2000, la part interessada formalitza sol·licitud de concessió de subvencions de la Generalitat Valenciana.
  
4. A la vista de la documentació que està en l'expedient, i en virtut del que disposa l'article 23 del Decret 173/1998, de 20 d'octubre, del Govern Valencià, el cap del Servici Territorial, amb data 30 d'octubre de 2001, dicta resolució denegatòria del reconeixement del compliment dels requisits per a la percepció de la subvenció de la Generalitat Valenciana, ja que queda acreditat que en el moment de sol·licitud del finançament qualificat no es complia el requisit de ser l'adquisició de l'habitatge protegit el primer accés de la part sol·licitant a la propietat d'un habitatge.
  
5. Contra la dita resolució interposen recurs d'alçada en el termini i en la forma adequada Pedro Gómez Vidal i Cristina Villena Luna, amb els documents i les al·legacions que consten en este, i que es donen per reproduïdes en nom de la brevetat.
  
Fonaments de dret
  
1. Esta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que establix el Decret 210/2001, de 18 de desembre, del Govern Valencià (DOGV núm. 4.165, de 10 de gener).
  
2. El que disposen els articles 107, 110, 114 i 115 de la LRJAP i PAC, quant a l'admissió i la tramitació del recurs.
  
3. Segons disposa l'article 8.2.1 del Decret 173/1998, de 20 d'octubre, del Govern Valencià, es considerarà primer accés a l'habitatge quan no s'haja sigut mai titular del ple domini o d'un dret real d'ús o gaudi sobre un altre habitatge, tant de protecció oficial com de protecció pública o lliure.
  
4. En el cas que ens ocupa, revisada la documentació que està en l'expedient, es comprova que Cristina Villena Luna és titular del ple domini de l'habitatge situat a Dénia (Alacant), al carrer de Calp, número 6, habitatge que va adquirir per mitjà d'escriptura de compravenda amb data 17 de febrer de 1995, escriptura en la qual no consta l'estat ruïnós i no habitable de la mencionat habitatge, sinó que la definix com a casa d'habitació i domicili.
  
D'altra banda, l'habitatge situat al carrer de Calp, número 6, de Dénia, està inclòs en el cadastre provincial d'Alacant com a bé immoble de naturalesa urbana, per la qual cosa s'ha de considerar com a tal.
  
Este òrgan no dubta de les al·legacions de la part recurrent relatives a la destinació de l'habitatge i el seu corresponent solar a zona «verda pública i esportiva», però la dita destinació no desvirtua el fet que l'adquisició de l'habitatge objecte de les ajudes no és el primer accés a la propietat d'un habitatge de la part recurrent.
  
5. En un altre orde de coses, la part recurrent al·lega que en la resolució de concessió de visat i subsidiació del préstec qualificat, amb data 20 de setembre de 1999, se li informava que li corresponia una subvenció per un import d'1.050.000 pessetes, la qual cosa no és correcta, ja que en la dita resolució se li informava que la quantia de les subvencions que li correspondrien era de 0 pessetes, ja que constava en la dita resolució que l'adquisició de l'habitatge objecte del present expedient no era el primer accés a la propietat d'un habitatge.
  
Establit tot el que s'ha exposat anteriorment, i ja que la part recurrent no ha presentat prova suficient i adequada que desvirtue el contingut de la resolució impugnada, és procedent confirmar esta.
  
Vists la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat per Pedro Gómez Vidal i Cristina Villena Luna contra la Resolució del Servici Territorial d'Arquitectura i Habitatge d'Alacant amb data 30 d'octubre de 2001, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des del dia següent de la notificació d'esta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciósa Administrativa.
  
Tot això sense perjuí que es puga exercir qualsevol altre recurs que estime oportú.
  
València, 22 de maig de 2002.- El director general d'Arquitectura i Habitatge: José Mª García Zarco.